L’alcalde destaca la importància creixent del port marítim de Sagunt en el transport de curta distància
12 d’abril 2018

![](/media/2dccuxif/80-2_cuerpo.jpg)  
  

L'alcalde de Sagunt, Quico Fernández, ha assistit este matí a la jornada ‘El Transport Marítim de Curta Distància, instrument de competitivitat del sector del transport de mercaderies per carretera’, organitzat per l'Associació Espanyola de Promoció del Transport Marítim de Curta Distància (SPC Spain). L'objectiu d'esta trobada és presentar les diferents opcions que els servicis de transport marítim de curta distància oferixen a l'activitat de comerç exterior de Sagunt i el seu hinterland, així com els efectes positius assolits en els enclavaments on té major implantació.

L'alcalde de Sagunt, Quico Fernández, ha explicat que “**la jornada que hui s'ha celebrat en el nostre port sobre el transport marítim de curta distància, que és una de les alternatives que s'estan impulsant des d'Europa, demostra la importància que el port marítim de Sagunt està tenint en este tipus de tràfic i també en el tràfic en general, especialment en el sector de l'automòbil, però també, cada vegada més, s'està consolidant la possibilitat d'ampliar a altres tràfics. Esta jornada ja es va celebrar a València, però s'ha decidit fer-la també a Sagunt, precisament, per la preferència que alguns operadors estan demostrant pel nostre port, donada també la seua transcendència logística; Parc Sagunt ja és una realitat molt consolidada i moltes empreses estan apuntant al nostre port com un punt de referència a l'hora de situar les nostres empreses**”.

La sessió, que s'ha celebrat en l'Hotel Exe Port de Sagunt, ha sigut inaugurada per l'alcalde de Sagunt junt a Francesc Sánchez, director general de l'Autoritat Portuària de València. Mar Chao, directora comercial de l’APV, ha sigut l'encarregada d'exposar la situació del TMCD i de les Autopistes del Mar (AdM) des dels ports de València i Sagunt. A més, la jornada ha comptat amb la participació de Pilar Tejo, directora tècnica de SPC\-Spain; Mario Massarotti, conseller delegat de Grimaldi; Marcos Duato, director comercial de Flota Suardiaz; i Tomás Balada, Bussines Controller Grupo Mazo. Després de les intervencions ha tingut lloc un col·loqui moderat per Pilar Tejo.​ 

*   [](http://www.facebook.com/sharer.php?u=https://aytosagunto.es/va/actualitat/l-alcalde-destaca-la-importancia-creixent-del-port-maritim-de-sagunt-en-el-transport-de-curta-distancia/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-destaca-la-importancia-creixent-del-port-maritim-de-sagunt-en-el-transport-de-curta-distancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-destaca-la-importancia-creixent-del-port-maritim-de-sagunt-en-el-transport-de-curta-distancia/ "Linked In")
*   [](mailto:?body=https://aytosagunto.es/va/actualitat/l-alcalde-destaca-la-importancia-creixent-del-port-maritim-de-sagunt-en-el-transport-de-curta-distancia/)